A válogatott új szövetségi kapitánya Ilija Petković lett, aki Dejan Savićevićet váltotta. A 2004-es Európa-bajnokság selejtezőit még Jugoszláviaként kezdték 2002 szeptemberében, de 2003 februárjától Szerbia és Montenegró név alatt fejezték be a sorozatot. A 9. csoportban Olaszország és Wales mögött a harmadik helyen zártak. Külön érdekesség, hogy az előttük végző walesieket oda-vissza legyőzték. Mindez kevés volt a pótselejtezőhöz, aminek az oka az Azerbajdzsán elleni 2–2-es döntetlen hazai pályán és az idegenbeli 2–1-es vereség.